**PÁPAKÖRNYÉKI ÖNKORMÁNYZATOK**

**FELADATELLÁTÓ TÁRSULÁS**

**TÁRSULÁS ELNÖKE**

**8541 Takácsi, Petőfi u. 1.**

**Előterjesztés**

**a Pápakörnyéki Önkormányzatok Feladatellátó Társulás**

**Társulási Tanácsa**

**2013. szeptember 12-i ülésére**

**Tárgy: 2013. évi belső ellenőrzési feladatok végrehajtása.**

**Tisztelt Társulási Tanács!**

A Pápakörnyéki Önkormányzatok Feladatellátó Társulása látja el az abban részt vevő önkormányzatok vonatkozásában a belső ellenőrzési feladatokat a Társulási Megállapodás alapján, a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet szabályai szerint.

A 2013. évben a belső ellenőrzésben érintett önkormányzatoktól kértük a belső ellenőrzési tervük felülvizsgálatát a jelentős, önkormányzatokat érintő intézményi átszervezés miatt.

Az ellenőrzési tervek felülvizsgálata megtörtént, az alapján a Társulás belső ellenőrzési ütemtervét elkészítettük, melyet az előterjesztés 1. melléklete tartalmaz.

Az ellenőrzési tervek felülvizsgálatával párhuzamosan az ellenőrzési feladatok ellátásával kapcsolatban is elvégeztük az előkészítő munkát.

A Társulási Tanács 2013. évi költségvetésében erre a feladatra 2.000 e Ft-ot biztosított.

Az ellenőrzési feladatok ellátására két pályázó nyújtott be árajánlatot:

a) a Tömpe és Kiss Belső Ellenőrzési Betéri Társaság 1.890.000 Ft összegben,

b) Borisz Teréz okleveles könyvvizsgáló 1.750.000 Ft összegben.

A belső ellenőrzési feladatokat még a 2013. évben szükséges lefolytatni, ennek a feltételnek mindkét pályázó megfelel.

**Pápakörnyéki Önkormányzatok Feladatellátó Társulás**

**Társulási Tanács**

**/2013. (IX. 12.) határozata**

A Pápakörnyéki Önkormányzatok Feladatellátó Társulás Társulási Tanács a 2013. évi belső ellenőrzési feladatok ellátása vonatkozásában:

a) a Tömpe és Kiss Belső Ellenőrzési Betéti Társaság 8200 Veszprém, Jutasi u. 91 szám árajánlatát, 1890.000 Ft összegben elfogadja, egyben felhatalmazza a Társulás Elnökét a megállapodás megkötésére.

b) Borisz Teréz okleveles könyvvizsgáló 8500 Pápa, Szellő u. 1. szám árajánlatát 1.750.000 Ft összegben elfogadja, egyben felhatalmazza a Társulás Elnökét a megállapodás megkötésére.

Határidő: Azonnal

Felelős: Elnök

A Tisztelt Társulási Tanács döntésének megfelelően a belső ellenőrzési feladatok ellátására a nyertes pályázóval a megállapodás az előterjesztés 1. melléklete szerint, a 2013. évi belső ellenőrzési ütemterv végrehajtására kerül megkötésre amennyiben a Társulási Tanács azt a határozati javaslat szerint jóváhagyja.

**Pápakörnyéki Önkormányzatok Feladatellátó Társulás**

**Társulási Tanács**

**/2013. (IX. 12.) határozata**

A Pápakörnyéki Önkormányzatok Feladatellátó Társulás Társulási Tanácsa a Társulás 2013. évi belső ellenőrzési ütemtervét az 1. melléklet szerint jóváhagyja.

Határidő: Folyamatos

Felelős: Elnök

Takácsi, 2013. szeptember 5.

**Kunszt Szabolcs**

**elnök**